Veriadora di pIloru di Ason Sosial di cambra di Porto Novo, Ana Paula Vera Cruz, ta atxa ma Apolinário (Malabar) Martins, 48 anu, skodji mora dentu di arka na Praia di Armazén, cidadi di Porto Novo, “ pmd ê krê, dipos di txeu brigas ku sê família pamode sê konportamentu”.
Keli foi konfirmadu pa otu alguen ki fla ma Malabar nunca ka maltratadu e mê dexa di ruspeta sê família pamodi kela kê skodji mora na arka frigorífiku.
Kel stória ki Malabar konta jornal Asemana kê risolvi na mora dentu arka sen kondison pamodi ê sa “spera pulítikus di MPD e PAICV ki pormetêl un lugar midjor pa leba si bida dretu” vereadora ka konkorda ku kela.
Ê nega ki atual prisidenti fla ma ta dal un kau na bloku habitacional di prugrama “Kasa pa Tudu” e nem eka ta atxa ma alguen di cambra fazi kela. Ê tem sertesa, pamodi diferenti di kel ki Malabar fla, kel direson ki sta gosi senpre dal tudu djuda, mas ka sta mas manera di papia pês convensel pê tonda bai kasa di família undi ê ta staba dretu.
Di kês djuda, ê ta lembra ki direson djuda homi a ganha penson sosial kê ta dadu tinda e tb staba abertu a dal 2 pratu di kumida kenti tudu dia na Centru di Dia, sima sa kontisi ku otus alguén ki ka tem kondison. “ infilismenti êka aceita nenhum kuza e ê skodji mora na kaxoti”, si ki veriadora mostra.
Ê fla nda alen di 4900 iskudu kê ta dadu tudu mês, Malabar tên otu rendimentu (ê ta pagadu senpri kê fazi redi di piska i si eh trabadja ku peixi na praia). Ê ta atxa ma ka tên nisisidadi di leba vida kê scodji, pamodi e ta consigui dretu renda un kuartu pê durmi.
Vereadora nda fla “ ma tem otus kazus na cidadi kê primeru pa risolvi, tipu un otu homi ki perdi un odju i ki sta leba sê vida mariadu, pmd un prublema ki kontisi entri êl i Malabar.
un alguen konta ma, Malabar sa konta mintira oras kê fla mê ta leba vida dentu di arka pamodi si familha ta maltratal.Eh fla “Familia senpri djudal mas ê komesa ta komporta mariadu oras kê ta bebeba. Pamode kêla kê sai di kasa.
Bon, kela é sigundu alguen ki sa mora dentu di kel arka i ku kondison ki kata da pa alguen sta la na ultimus tenpu.
Kês alguen ki ta mora pertu di arka fla ma djês txoma pulícia mas di kantu bês e ês fla mês ta djobi autoridade pa tral di kêl lugar. Pamodi alen di kel txeru mariadu, Malabar ta xatia vizinhus prinsipalmenti di note, oras kê sta moku.
Odja primeru publikason sobre es kazu > LI
Asemana
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kmb_Latn